S-361/2023

Mál þetta var þingfest 2. mars 2023 og dómtekið 3. apríl. Málið er höfðað með tveimur ákærum Lögreglustjórans á höfuðborgarsvæðinu útgefnum 31. janúar 2023 og 21. febrúar 2023 á hendur ákærða, G-kk-þgf Þ-kk-þgf H-kk-þgf, [...], fyrir eftirtalin umferðarlagabrot:

1.

M eð því að hafa fimmtudaginn 24. febrúar 2022 ekið bifreiðinni [...] sviptur ökurétti um Norðurhellu við Selhellu í Hafnarfirði þar sem lögregla stöðvaði aksturinn.

2.

M eð því að hafa miðvikudaginn 11. janúar 2023 ekið bifreiðinni [...] sviptur ökurétti um Bæjarhraun í Hafnarfirði þar sem lögregla stöðvaði aksturinn.

Er framangreind háttsemi samkvæmt 1. og 2. tölulið talin varða við 1. mgr. 58. gr., sbr. 1. mgr. 95. gr. umferðarlaga nr. 77/2019 og þess krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa og að tveggja ára skilorðsbundin reynslulausn sem hann hlaut 2. janúar 2021 á 442 daga eftirstöðvum refsinga verði látin haldast. Þá krefst verjandi þóknunar sér til handa.

Fyrir dómi játaði ákærði undanbragðalaust þá háttsemi sem honum er gefin að sök í greindum ákærum. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi höfðu tjáð sig um lagaatriði máls og ákvörðun viðurlaga.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefin að sök í 1. og 2. tölu liðað framan og þar þykir rétt heimfærð til refsiákvæða.

Ákærði teflir því fram að hann sé [...] og telji með eindæmum ósanngjarnt að umferðarlagabrotin sem ákært er fyrir í málinu geti talist svo alvarleg að teljist rof reynslulausna rá eftirstöðvum 442 daga eftirstöðvum fyrri fangelsisrefsinga.

Ákærði varð 18 ára í [...] 2013. Samkvæmt sakavottorði var hann 15. nóvember sama ár dæmdur í 70.000.000 króna sekt fyrir akstur undir áhrifum ávana- og fíkniefna 20. maí það ár og jafnframt sviptur ökurétti í fjóra mánuði frá 3. desember 2013 að telja.

Þann 15. september 2014 gekkst ákærði undir þrjár sektargerðir l ögreglustjóra; eina fyrir akstur sviptur ökurétti og undir áhrifum ávana- og fíkniefna 5. desember 2013, eina fyrir akstur sviptur ökurétti 3. mars 2014 og eina fyrir of hraðan akstur undir áhrifum ávana-og fíkniefna 2. maí 2014. Jafnframt gekkst ákærði undir samtals 37 mánaða sviptingu ökuréttar frá 15. september 2014 til 14. október 2017.

Næst var ákærði með dómi Héraðsdóms Suðurlands 21. nóvember 2016 dæmdur í 172.000 króna sekt fyrir of hraðan akstur sviptur ökurétti 8. ágúst það ár. Var ákærði þannig sakfelldur öðru sinni fyrir sviptingarakstur.

Með dómi Héraðsdóms Reykjaness 30. nóvember 2016 var ákærði dæmdur í 45 daga fangelsi, skilorðsbundið tvö ár og 350.000 króna sekt, annars vegar fyrir þjófnaðar-og skjalabrot og hins vegar fyrir að hafa fjórum sinnum ekið bifreið sviptur ökurétti; 6. mars, 10. mars og 21. mars 2015 og 5. f ebrúar 2 016. Þótt ekki komi fram í sakavottorði voru umferðarlagabrotin framin fyrir uppkvaðningu dómsins 21. nóvember 2016 og teljast í einu lagi hegningarauki við hann.

Næst gekkst ákærði undir viðurlagaákvörðun í Héraðsdómi Reykjaness 6. janúar 2017 vegna sviptingarakstursbrota 17. apríl og 27. maí 2016. Í sakavottorði segir að um skilorðsrof hafi verið ræða. Hið rétta er að umrædd brot voru hegningarauki við dóma na 21. nóvemberog 30. nóvember 2016.

Með dómi Héraðsdóms Reykjaness 2. mars 2017 var 45 daga skilorðshluti dómsins 30. nóvember 2016 tekinn upp og ákærði dæmdur í 75 daga fangelsi, þar af 45 daga skilorðsbundið tvö ár, fyrir sviptingarakstur 27. nóvember 2016. Var hér um að ræða hegningarauka við dóminn 30. nóvember 2016 og viðurlagaákvörðunina 6. janúar 2017 en um svokallað þriðja brot gagnvart dóminum 21. nóvember 2016. Að því gættu var ákærði hér sakfelldur þriðja sinni fyrir sviptingarakstur.

Með dómi Héraðsdóms Reykjaness 8. júní 2017 var 45 daga skilorðshluti dómsins 2. mars 2017 tekinn upp og ákærða dæmdur hegningarauki 75 daga fangelsi, þar af 45 daga skilorðsbundið tvö ár, fyrir sviptingarakstursbrot 1. og 20. febrúar 2017.

Með dómi Héraðsdóms Reykjaness 4. október 2017 var 45 daga skilorðshluti dómsins 8. júní 2017 tekinn upp og ákærði dæmdur í 90 daga fangelsi, þar af 45 daga skilorðsbundið tvö ár, fyrir akstur sviptur ökurétti og undir áhrifum ávana- og fíkniefna 8. apríl 2017. Var hér um að ræða hegningarauka að hluta gagnvart dóminum 8. júní 2017 en um svokallaðan fjórða sviptingarakstur að ræða gagnvart dóminum 2. mars 2017. Með dóminum 4. október 2017 var ákærði þannig sakfelldur í þriðja sinn fyrir akstur undir áhrifum ávana- og fíkniefna og í fjórða skipti fyrir sviptingarakstur. Með þeim dómi var hann og sviptur ökurétti ævilangt frá 10. október 2017 að telja.

Með dómi Héraðsdóms Reykjaness 7. janúar 2019 var skilorðshluti dómsins 4. október 2017 tekinn upp og ákærði dæmdur í 2 0 mánaða fangelsifyrir að hafa 13 sinnum ekið bifreið sviptur ökurétti á tímabilinu 18. ágúst 2017 til 10. september 2018, þar af í eitt skipti, 24. apríl 2018, jafnframt undir áhrifum ávana- og fíkniefna. Þá var ákærði sviptur ökurétti ævilangt frá 14. janúar 2019. Með hinum nýja dómi var ákærði þannig sakfelldur í fjórða sinn fyrir akstur undir áhrifum ávana- og fíkniefna og í fimmta skipti fyrir sviptingarakstur.

Með dómi Héraðsdóms Reykjaness 22. nóvember 2019 var ákærði í sjötta skipti sakfelldur fyrir sviptingarakstursbrot, nú framin 24. febrúar, 25. júní og 1. júlí 2019, og hann dæmdur í 6 mánaða fangelsi.

Með dómi Héraðsdóms Suðurlands 18. maí 2021 var ákærði í sjöunda skipti sakfelldur fyrir sviptingarakstur, nú 27. júní 2020, og hann dæmdur í 6 mánaða fangelsi.

Samkvæmt sakavottorði fékk ákærði 2. janúar 2021 skilorðsbundna reynslulausn í tvö ár á 442 daga eftirstöðvum óafplánaðra refsinga samkvæmt dómum 2. mars, 8. júní og 4. október 2017 og dómum 7. janúar og 22. nóvember 2019.

Ákærði er í máli þessu sakfelldur í áttunda skipti fyrir sviptingarakstur, annars vegar 24. febrúar 2022 og hins vegar 11. janúar 2023. Verður refsing ákveðin með hliðsjón af 77. gr. almennra hegningarlaga nr. 19/1940. Að því gættu og með hliðsjón af langri dómvenju ber ákærða nú níu mánaða fangelsisrefsing fyrir hin nýju brot. Með þeim brotum hefur ákærði nú í 31 skipti verið fundinn sekur um sviptingar akstur á tæplega tíu ára tímabili og hlýtur nú sinn tíunda dóm fyrir umferðarlagabrot. Með brotin u 24. febrúar 2022 rauf ákærði jafnframt skilorð þeirrar reynslulausnar sem honum var veitt 2. janúar 2021. Að því gættu og með hliðsjón af hæstaréttardómum nr. 216/2008, nr. 289/2013 og síðast en ekki síst dómi nr. 711/2015, eru engin efni til annars en að taka reynslulausn ákærða upp og ákveða refsingu í einu lagi með hliðsjón af hinni óloknu 442 daga refsivist samkvæmt 1. mgr.82. gr. laga nr. 15/2016 um fullnustu refsinga, sbr.60. og 1. mgr. 77. gr. almennra hegningarlaga. Verður ákærði þannig dæmdur í 23 mánuði fangelsi.

Samkvæmt greindum málsúrslitum og með vísan til 1. mgr. 235. gr. laga um meðferð sakamála ber að dæma ákærða til að greiða allan sakarkostnað. Er hér aðeins um að ræða þóknun J-kk-ef E-kk-ef verjanda ákærða fyrir dómi. Með hliðsjón af eðli og umfangi máls, fjölda þinghalda og áætluðum vinnustundafjölda verjanda þykir þóknun hans hæfilega ákveðin 361.584 krónur að meðtöldum virðisaukaskatti.

J-kk-nf J-kk-nf héraðsdómari kveður upp dóm þennan.

Dómsorð :

Ákærði, G-kk-nf Þ-kk-nf H-kk-nf, sæti fangelsi í 23 mánuði.

Ákærði greiði 361.584 k róna þóknun J-kk-ef E-kk-ef verjanda síns.

J-kk-nf J-kk-nf